รัฐบาลไทย-ข่าวทำเนียบรัฐบาล-“พลเอก อนุพงษ์ เผ่าจินดา” รมว.มหาดไทย คนที่ 51 อำลาตำแหน่ง มท.1 โดยมีข้าราชการ พนักงาน และเจ้าหน้าที่ในสังกัด ตั้งแถวส่งด้วยความเคารพรักและผูกพันตลอด 9 ปีของการดำรงตำแหน่ง
วันศุกร์ที่ 1 กันยายน 2566
01/09/2566
“พลเอก อนุพงษ์ เผ่าจินดา” รมว.มหาดไทย คนที่ 51 อําลาตําแหน่ง มท.1 โดยมีข้าราชการ พนักงาน และเจ้าหน้าที่ในสังกัด ตั้งแถวส่งด้วยความเคารพรักและผูกพันตลอด 9 ปีของการดํารงตําแหน่ง
“พลเอก อนุพงษ์ เผ่าจินดา” รัฐมนตรีว่าการกระทรวงมหาดไทย คนที่ 51 อําลาตําแหน่ง มท.1 โดยมีข้าราชการ พนักงาน และเจ้าหน้าที่ในสังกัด ตั้งแถวส่งด้วยความเคารพรักและผูกพันตลอด 9 ปีของการดํารงตําแหน่งเป็น “ผู้นํามหาดไทย” ขับเคลื่อนงาน “บําบัดทุกข์ บํารุงสุข”
“พลเอก อนุพงษ์ เผ่าจินดา” รัฐมนตรีว่าการกระทรวงมหาดไทย คนที่ 51 อําลาตําแหน่ง มท.1 โดยมีข้าราชการ พนักงาน และเจ้าหน้าที่ในสังกัด ตั้งแถวส่งด้วยความเคารพรักและผูกพันตลอด 9 ปีของการดํารงตําแหน่งเป็น “ผู้นํามหาดไทย” ขับเคลื่อนงาน “บําบัดทุกข์ บํารุงสุข” เพื่อสร้างคุณภาพชีวิตที่ดีอย่างยั่งยืนให้กับประชาชน
วันนี้ (1 ก.ย. 66) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย คนที่ 51 เข้าปฏิบัติงาน ณ ศาลาว่าการกระทรวงมหาดไทย เป็นวันสุดท้าย
โดยในเวลา 13.39 น. เข้ากราบถวายสักการะเจ้าพระคุณสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ที่วัดราชบพิธสถิตมหาสีมาราม
จากนั้น ในเวลา 15.59 น. สักการะพระรูปสมเด็จพระเจ้าบรมวงศ์เธอ กรมพระยาดํารงราชานุภาพ ที่ห้องปฏิบัติงาน และเดินลงจากห้องทํางานเพื่อสักการะสิ่งศักดิ์สิทธิ์ประจํากระทรวงมหาดไทย ได้แก่ 1) ศาลพระชัยมงคล 2) ศาลพระกาฬไชยศรี 3) พระอนุสาวรีย์สมเด็จพระเจ้าบรมวงศ์เธอ กรมพระยาดํารงราชานุภาพ โดยมี นายสุทธิพงษ์ จุลเจริญ ปลัดกระทรวงมหาดไทย คณะผู้บริหารระดับสูงของกระทรวงมหาดไทย อธิบดี ผู้ว่าราชการจังหวัดปริมณฑล ข้าราชการ พนักงานรัฐวิสาหกิจ เจ้าหน้าที่ในสังกัด สมาคมแม่บ้านมหาดไทย และสื่อมวลชน ตั้งแถวร่วมแสดงมุทิตาจิต มอบดอกไม้แด่รัฐมนตรีว่าการกระทรวงมหาดไทย บริเวณมุกด้านหน้าของห้องโถง อาคารศาลาว่าการกระทรวงมหาดไทย
จากนั้น ในเวลา 16.39 น. พลเอก อนุพงษ์ เผ่าจินดา ได้นั่งรถยนต์ส่วนตัวเดินทางออกจากกระทรวงมหาดไทยทางประตูพระยม โดยมีกองเกียรติยศกองบัญชาการอาสารักษาดินแดนตั้งขบวนส่งอย่างสมเกียรติ ตลอดแนวถนนอัษฎางค์ และข้าราชการ พนักงาน เจ้าหน้าที่ ตั้งแถวส่งด้วยความเคารพรักและผูกพันตลอด 9 ปีของการดํารงตําแหน่งรัฐมนตรีว่าการกระทรวงมหาดไทย ตั้งแต่วันที่ 30 สิงหาคม 2557
"พลเอก อนุพงษ์ เผ่าจินดา ดํารงตําแหน่งรัฐมนตรีว่าการกระทรวงมหาดไทย ยาวนานที่สุดเป็นลําดับที่ 3 ทั้งนี้ นับเนื่องแต่การสถาปนากระทรวงมหาดไทย มีผู้ดํารงตําแหน่งเสนาบดีและรัฐมนตรีว่าการกระทรวงมหาดไทยยาวนานที่สุด ได้แก่ 1. สมเด็จพระเจ้าบรมวงศ์เธอ กรมพระยาดํารงราชานุภาพ ดํารงตําแหน่งเสนาบดีกระทรวงมหาดไทย ยาวนานที่สุดเป็นเวลา 23 ปี 2. จอมพล ประภาส จารุเสถียร รัฐมนตรีว่าการกระทรวงมหาดไทย คนที่ 18 ดํารงตําแหน่งเป็นเวลา 15 ปี และ 3. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย คนที่ 51 ดํารงตําแหน่งเป็นเวลา 9 ปี"
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย คนที่ 51 ได้รับพระบรมราชโองการโปรดเกล้าโปรดกระหม่อมแต่งตั้งเป็นรัฐมนตรีว่าการกระทรวงมหาดไทย ตั้งแต่วันที่ 30 สิงหาคม 2557 โดยตลอดระยะเวลา 9 ปี ได้เป็นผู้นําการขับเคลื่อนนโยบายการบริหารราชการกระทรวงมหาดไทยเพื่อเสริมสร้างความมั่นคง มั่งคั่ง และยั่งยืนให้กับประเทศไทย ตามวิสัยทัศน์ “บําบัดทุกข์ บํารุงสุข” ทําให้พี่น้องประชาชนคนไทยได้มีคุณภาพชีวิตที่ดีอย่างยั่งยืน ซึ่งมีตัวอย่างผลงานที่สําคัญ เช่น ปี 2557 มีการจัดตั้งศูนย์ดํารงธรรมจังหวัด ศูนย์ดํารงธรรมอําเภอทั่วประเทศ ทําหน้าที่ในการรับเรื่องร้องทุกข์/ร้องเรียน การให้บริการข้อมูลข่าวสาร ให้คําปรึกษา รับเรื่องปัญหาความต้องการและข้อเสนอแนะของประชาชน ปี 2558 ดําเนินการเสริมสร้างความปรองดองสมานฉันท์เพื่อการปฏิรูป โดยใช้กลไกศูนย์ปรองดองสมานฉันท์เพื่อการปฏิรูประดับจังหวัด อําเภอ และท้องถิ่น เป็นศูนย์กลางในระดับพื้นที่ตําบล หมู่บ้าน ปี 2559 การเพิ่มประสิทธิภาพการบริหารจัดการขยะมูลฝอย "จังหวัดสะอาด" และสนับสนุนให้องค์กรปกครองส่วนท้องถิ่นร่วมกับภาครัฐ ภาคเอกชน และชุมชน ร่วมกันพัฒนาคูคลองและพื้นที่บริเวณริมคลองให้มีภูมิทัศน์ที่สะอาดและสวยงาม การช่วยเหลือเกษตรกรและประชาชนผู้มีรายได้น้อยที่ได้รับผลกระทบจากภัยแล้ง เพื่อสนับสนุนให้เกษตรกรและประชาชนสามารถลดรายจ่าย สร้างรายได้ และขยายโอกาสในการปรับตัวให้ผ่านพ้นวิกฤตภัย สนับสนุนการจัดหาเครื่องจักรกลการเกษตรให้แก่กลุ่มสหกรณ์/กลุ่มเกษตรกร มาตรการส่งเสริมความเป็นอยู่ระดับตําบล จ้างแรงงานในพื้นที่ โครงการยกระดับศักยภาพหมู่บ้านเพื่อขับเคลื่อนเศรษฐกิจฐานรากตามแนวทางประชารัฐ และการสนับสนุนคณะอนุกรรมการนโยบายที่ดินจังหวัด (คทช.จังหวัด) ในการจัดที่ดินทํากินให้ชุมชนตามนโยบายรัฐบาล โดยจัดที่ดินทํากินให้ประชาชนผู้ยากไร้เข้าทําประโยชน์และอยู่อาศัยในที่ดินของรัฐประเภทต่าง ๆ ได้แก่ พื้นที่ป่าสงวนแห่งชาติ พื้นที่ป่าชายเลน พื้นที่ในเขตปฏิรูปที่ดิน พื้นที่ในที่สาธารณประโยชน์ พื้นที่ราชพัสดุ และพื้นที่ป่าสงวนไว้เพื่อกิจการนิคมสร้างตนเอง และการสนับสนุนคณะอนุกรรมการนโยบายที่ดินจังหวัด (คทช.จังหวัด) ในการจัดที่ดินทํากินให้ชุมชนตามนโยบายรัฐบาล” และการจัดระเบียบสายสื่อสารและสายสาธารณูปโภค ด้วยการเปลี่ยนสายไฟฟ้าอากาศเป็นสายไฟฟ้าใต้ดินในพื้นที่ต่าง ๆ ทั่วประเทศ ปี 2560 การจัดพระราชพิธีถวายพระเพลิงพระบรมศพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และการบูรณาการฐานข้อมูลประชาชนและบริการภาครัฐ (Linkage Center) ปี 2561 การขับเคลื่อนการพัฒนาประเทศตาม “โครงการไทยนิยม ยั่งยืน” และการส่งเสริมการพัฒนาเศรษฐกิจฐานราก โดยอาศัยการมีส่วนร่วมของทุกภาคส่วน ทั้งการพัฒนาเศรษฐกิจฐานรากและประชารัฐ การจัดตั้งบริษัทประชารัฐรักสามัคคี (ประเทศไทย) จํากัด และบริษัทประชารัฐรักสามัคคีจังหวัด (วิสาหกิจเพื่อสังคม) จํากัด 76 จังหวัด และโครงการตลาดประชารัฐ ปี 2562 การจัดพระราชพิธีบรมราชาภิเษก พ.ศ. 2562 และการขับเคลื่อนการจัดทําและประสานแผนพัฒนาในระดับพื้นที่ให้เชื่อมโยงกันในทุกระดับ (One Plan) เพื่อให้การจัดทําแผนตั้งแต่ระดับหมู่บ้าน/ชุมชน ตําบล ท้องถิ่น และอําเภอ สนองตอบความต้องการของประชาชนในพื้นที่ได้อย่างแท้จริง ปี 2563 การดําเนินงานของศูนย์บริหารสถานการณ์ การแพร่ระบาดของโรคติดเชื้อไวรัสโคโรนา 2019 กระทรวงมหาดไทย ทั้งมาตรการป้องกันและช่วยเหลือ ประชาชน มาตรการการกระจายหน้ากากและเวชภัณฑ์สําหรับประชาชน และการดําเนินโครงการที่มีวัตถุประสงค์เพื่อฟื้นฟูเศรษฐกิจ ประชาชนที่ได้รับผลกระทบจากการระบาดของโรคติดเชื้อไวรัสโคโรนา 2019 (โควิด-19) ปี 2564 การดําเนินโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ ประยุกต์สู่ “โคก หนอง นา โมเดล” น้อมนําหลักปรัชญาของเศรษฐกิจพอเพียงสู่การปฏิบัติ เพื่อพัฒนาหมู่บ้าน/ชุมชนให้เป็นฐานของการพัฒนา และฟื้นฟูเศรษฐกิจท้องถิ่นและชุมชน ผ่านกิจกรรมต่าง ๆ ทําให้เกิดการพัฒนาคนเพื่อให้คนไปพัฒนาพื้นที่ นํามาซึ่งการใช้ชีวิตได้มีความสุขอย่างยั่งยืน โครงการพัฒนาตําบลแบบบูรณาการ ทําให้เกิดการจ้างงานและการจัดทําฐานข้อมูลขนาดใหญ่สําหรับวางแผนพัฒนาพื้นที่ที่มีคุณภาพ ครอบคลุมทุกพื้นที่ทั่วประเทศ และทุกภาคส่วนได้ใช้ประโยชน์ร่วมกัน และการแก้ไขปัญหาความยากจนแบบพุ่งเป้าผ่านการขับเคลื่อนการดําเนินงานศูนย์อํานวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ศจพ.) ในระดับพื้นที่ ปี 2565-2566 การขับเคลื่อนงานศูนย์ฟื้นฟูสภาพทางสังคมในจังหวัดและศูนย์ฟื้นฟูสภาพทางสังคมอื่นของกระทรวงมหาดไทยและทุกจังหวัดทั่วประเทศ และการดําเนินโครงการระบบการพิสูจน์และยืนยันตัวตนทางดิจิทัล (ThaiD) สร้างความสะดวกสบายและการเข้าถึงบริการภาครัฐผ่านโทรศัพท์มือถือให้กับพี่น้องประชาชน เป็นต้น